PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:2000/ZK/1/1/188						Bratislava 30.06.2000

	Protimonopolný úrad Slovenskej republiky, I.výkonný odbor, vo veci rozkladu podaného podnikateľom Heineken Slovensko, a.s., Štefánikova 79, 949 01 Nitra, zastúpeného JUDr. Milan Banas, komerčný právnik, Jurigovo námestie 13, 841 05 Bratislava v zmysle § 61 ods. 1 zákona č. 71/1967 Zb. o  správnom  konaní proti  rozhodnutiu č.2000/ZK/1/1/121

rozhodol:

	1. správne konanie na základe späťvzatia návrhu na začatie konania v zmysle § 12 ods. 4 písm. b) zákona č. 188/1994 Z.z. o ochrane hospodárskej súťaže v znení neskorších predpisov zastavuje

	2. na základe ustanovenia § 10 ods.1 zákona č. 145/1995 Z.z. o správnych poplatkoch v znení neskorších predpisov podnikateľovi Heineken Slovensko, a.s., Štefánikova 79, 949 01 Nitra vracia správny poplatok vo výške 6 500,-Sk (slovom šesťtisícpäťsto slovenských korún) na účet číslo 2625712023/1100, variabilný symbol 2011121 vedený v TATRA BANKE, a.s.

Odôvodnenie:

	Dňa 02.06.2000  bol Protimonopolnému úradu Slovenskej republiky (ďalej len  „úrad“)      doručený rozklad podnikateľa Heineken Slovensko, a.s., Štefánikova 79, 949 01 Nitra, zastúpeného JUDr. Milan Banas, komerčný právnik, Jurigovo námestie 13, 841 05 Bratislava (ďalej len „Heineken“) proti rozhodnutiu č.2000/ZK/1/1/121  zo dňa  19.05.2000 vo veci posúdenia dohody obmedzujúcej súťaž (negatívny atest)- „Zmluva o značkovej reštaurácii“ zo dňa 08.12.1999 uzatvorenej medzi podnikateľmi Heineken a Jozef Garbeľ POHOSTINSTVO, Pohostinstvo-žel.stanica, 072 04 Bánovce nad Ondavou, či spĺňa podmienky určené v § 5 zákona č. 188/1994 Z.z. o ochrane hospodárskej súťaže v znení zákona č. 240/1998 Z.z. o poľnohospodárstve a o zmene a doplnení ďalších zákonov (ďalej len „zákon“).

	Dňa 23.06.2000 obdržal úrad návrh na späťvzatie rozkladu (list číslo 2213) voči rozhodnutiu č. 2000/ZK/1/1/121 podnikateľa Heineken, a.s. a žiadosť o vrátenie správneho poplatku v zmysle § 10 ods. 4 zákona č. 145/1995 Z.z. o správnych poplatkoch v znení neskorších predpisov (ďalej len „zákon o správnych  poplatkoch“).

	V zmysle § 12 ods. 4 písm. b) zákona úrad môže konanie zastaviť, ak účastník konania vzal návrh na začatie konania späť.

	V zmysle § 10 ods. 4 zákona o správnych poplatkoch ak sa úkon nevykonal alebo sa konanie neuskutočnilo z dôvodov na strane poplatníka, správny orgán, ktorý poplatok vybral, môže na žiadosť poplatníka rozhodnúť o vrátení správneho poplatku, najviac však vo výške 65% zo zaplateného poplatku. Poplatok, ktorý sa mal vrátiť sa zaokrúhľuje na celé koruny nadol.

	V zmysle uvedeného úrad rozhodol, tak ako je uvedené vo výrokovej časti tohto rozhodnutia.

Poučenie:

	Podľa § 61 ods. 1 zákona č. 71/1967 Zb. o správnom konaní proti výroku uvedenému v bode 1 tohto rozhodnutia možno podať na Protimonopolný úrad Slovenskej republiky, I. výkonný odbor v lehote 15 dní odo dňa oznámenia tohto rozhodnutia rozklad.

	Podľa § 10 ods. 6 zákona č. 145/1995 o správnych poplatkov v znení neskorších predpisov proti výroku uvedeného v bode 2 tohto rozhodnutia sa nemožno odvolať.

									Ing. Ján Matuský
								riaditeľ I. výkonného odboru

Rozhodnutie sa doručí:
JUDr. Milan Banas,komerčný právnik, Jurigovo námestie 13, 841 05 Bratislava
Jozef Garbeľ, Jozef Garbeľ POHOSTINSTVO, Pohostinstvo-žel.stanica, 072 04 Bánovce nad Ondavou